Άλειμμα με σοκολάτα και μελομακάρονα
Φτιάξτε αυτό το υπέροχο σοκολατένιο άλειμμα, με τα μελομακάρονα που περίσσεψαν!
170 γρ. (3/4 της κούπας + 1 κουτ. σούπας) κρέμα γάλακτος 35% λιπαρά, 60 γρ. (περίπου 1/3 κούπας) γάλα φρέσκο, πλήρες, 80 γρ. κουβερτούρα μπίτερ, σε θερμοκρασία δωματίου, ψιλοκομμένη, 250 γρ. μελομακάρονα
Για το άλειμμα με σοκολάτα και μελομακάρονα, θρυμματίζουμε τα μελομακάρονα με τα χέρια μας ή με ένα πιρούνι σε ένα μπολ.Σε ένα κατσαρολάκι βάζουμε την κρέμα γάλακτος και το γάλα και φέρνουμε σε βρασμό.Αποσύρουμε από τη φωτιά και προσθέτουμε τη σοκολάτα. Ανακατεύουμε για να λιώσει χωρίς απαραίτητα να ομογενοποιηθεί πλήρως το μείγμα.Μεταφέρουμε όλο το μείγμα της σοκολάτας στο σκεύος με τα μελομακάρονα και ομογενοποιούμε πολύ καλά με ένα μπλέντερ χειρός μέχρι να έχουμε μια λεία κρέμα.Απολαμβάνουμε το άλειμμα με σοκολάτα και μελομακάρονα πάνω σε μια ζεστή φέτα ψωμί, σε τσουρέκι, πάνω σε κέικ ή όπως αλλιώς θέλουμε.
Αλεύρι (ζύμες),Κρέμα Γάλακτος,Σοκολάτα,Χριστούγεννα